
Medicamentul Covid pe care ni l-a dat Rafila UCIDE 


Ministrul Alexandru Rafila tot cu Pfizer ne tratează 


Celebrul Paxlovid, antiviralul de la Pfizer care costă 529 de dolari, și pe care 
Ministerul Sănătăţii l-a achiziţionat pentru tratarea bolnavilor, este de fapt, 
foarte periculos. Acesta nu poate fi administrat aproape nici unui pacient care 
suferă de alte boli, deoarece nu poate interacţiona cu alte medicamente, nici 
măcar cu cele pe bază de plante. Ori medicamentul se adresa exact celor care 
aveau comorbidități. 


P = Comitetul de 
Siguranţă al Agenţiei Europene a Medicamentului (PRAC) a reamintit medicilor de riscul 
apariției reacțiilor adverse grave și potenţial fatale la Paxlovid (nirmatrelvir, ritonavir) 
atunci când este utilizat în asociere cu anumite imunosupresoare (unde mici modificări ale 
dozei pot duce la reacții adverse grave), datorită interacțiunilor medicament-medicament 
care reduc capacitatea organismului de a elimina aceste medicamente. 


Paxlovid este un medicament utilizat pentru tratarea Covid-19 la adulţii care nu au nevoie 
de oxigen suplimentar și care prezintă un risc crescut ca boala să devină severă. 
Imunosupresoarele în cauză reduc activitatea sistemului imunitar și sunt utilizate pentru 
tratarea anumitor boli autoimune sau pentru prevenirea respingerii organelor 
transplantate de către organism. Agenţia atrage atenţia că Paxlovid trebuie administrat 
împreună cu tacrolimus, ciclosporină, everolimus sau sirolimus numai dacă este posibilă o 
monitorizare atentă și regulată a concentraţiilor sanguine ale acestora, pentru a reduce 
riscul de interacțiuni medicamentoase care să cauzeze reacții grave. 


Astfel, profesioniștii din domeniul sănătăţii trebuie să se consulte cu un grup 
multidisciplinar de specialiști pentru a gestiona complexitatea administrării acestor 
medicamente împreună. Mai mult, Paxlovid nu trebuie administrat în asociere cu 
medicamente pentru care eliminarea din organism depinde în mare măsură de un set de 
enzime hepatice (proteine), cunoscute sub denumirea de CYP3A, printre care și 
imunosupresorul numit voclosporină. Reacţiile adverse în aceste interacțiuni au fost 
fatale, iar în multe cazuri nivelurile din sânge ale acestor imunosupresoare au crescut 
rapid până la niveluri toxice, ducând la afecțiuni care pun viața în pericol. 


Listă enormă cu medicamente interzise 


Chiar pe prospectul Paxlovid, există însă o listă uriașă cu medicamente interzise total, 
precum și medicamente nerecomandate a fi luate împreună cu acest antiviral, din cauza 
riscurilor de reacții adverse mortale. Printre acestea se numără tratamente pentru 
simptomele unei prostate mărite în volum, angină, pentru corectarea bătăilor neregulate 
ale inimii, infecții bacteriene, cancer, pentru controlul convulsiilor, gută, alergii, 
schizofrenie, tulburare bipolară, depresie severă și pentru glanda prostată mărită. 


De asemenea, sunt interzise medicamentele eplerenonă și ivabradină (utilizate pentru a 
trata probleme de inimă și/sau vase de sânge), dihidroergotamina, ergotamina și 
eletriptan (utilizate pentru a trata durerile de cap de tipul migrenei), ergonovină și 


metilergonovină (utilizate pentru a opri sângerarea excesivă care poate apărea după 
naștere sau după un avort), cisapridă (utilizată pentru a ameliora anumite probleme ale 
stomacului), voclosporin (utilizat pentru a trata afecțiuni imunologice), lovastatină, 
simvastatină, lomitapidă (utilizate pentru a scădea colesterolul din sânge), 
lumacaftor/ivacaftor (utilizate pentru fibroza chistică), precum și finerenonă (utilizată 
pentru boala cronică renală asociată cu diabetul zaharat de tip 2). 


Combinația între medicamentul Pfizer și sunătoare, mortală 


Sunătoarea (Hypericum perforatum), un remediu din plante utilizat pentru depresie și 
anxietate, luată în combinaţie cu medicamentul Paxlovid fabricat de Pfizer, pune în pericol 
viața oamenilor. 


Efecte adverse mortale pot avea și interacțiunile cu medicamentele Avanafil, vardenafil 
(utilizate pentru a trata disfuncţia erectilă, clorazepat, diazepam, estazolam, flurazepam, 
triazolam, midazolam luate pe cale orală (utilizate pentru a ameliora anxietatea și/sau 
tulburările de somn), dar și tolvaptan utilizat pentru a trata hiponatremia (valori scăzute 
ale sodiului în sânge). Pe lângă acestea, Pfizer mai aduce în atenţie o altă listă de 
medicamente care nu pot fi luate cu Paxlovid, care tratează aproape toate bolile posibile, 
ceea ce sugerează că antiviralul poate fi luat doar de oamenii sănătoși, eventual. 

